Diari Oficial de la Generalitat Valenciana


Sumari del DOGV 1987, del 18-03-1993 (1993/827435)

ORDRE de 4 de març de 1993, de la Conselleria d'Obres Públiques, Urbanisme i Transports, sobre la realització del visat d'automatitzacions de transport corresponent a l'any 1 993.
-----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/03/04/(1)/dof/vci/html**

### Dades del document

Número de DOGV
:   1987

Data del DOGV
:   18-03-1993

Secció del DOGV
:   DISPOSICIONS GENERALS

Número del document
:   1993/827435


Data del document
:   04-03-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 4 de març de 1993, de la Conselleria d'Obres Públiques, Urbanisme i Transports, sobre la realització del visat d'autoritzacions de transport corresponent a l'any 1993.  
Les ordres del Ministeri d'Obres Públiques i Transports per les quals s'estableix el règim jurídic de cada una de les classes d'autoritzacions de transport i d'activitats auxiliars i complementàries del transport, dictades en desplegament del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de, setembre, regulen, entre d'altres aspectes, la necessitat de realitzar un visat d'aquestes autoritzacions, en execució del que estableix l'article 46 d'aquest reglament.  
Aquesta necessitat del visat, que ha de realitzar-se amb la periodicitat que en cada cas determinen les ordres ministerials esmentades, exigeix determinar el calendari i les regles de contingut pràctic que permeten la realització d'aquests visats.  
Per tot açò, i fent ús de les atribucions que em confereixen l'article 35.e) de la Llei 5/1983, de 30 de desembre, del Govern Valencià i el Decret 65/1991, de 15 d'abril, del Consell de la Generalitat Valenciana,  
ORDENE  
Article primer Terminis de visat  
1. El visat s'ha de sol·licitar davant l'òrgan competent per a atorgar les autoritzacions, segons el lloc en què aquestes autoritzacions estiguen domiciliades, i en els terminis següents:  
- Entre l'1 d'abril i el 30 de juny de 1993, el visat de les autoritzacions documentades en targetes de les classes VR, VD, VPC, XD, XPC, VS, VSPC, VF, ASCV, ASCM, ASCX i VTC.  
- Entre l'1 de juliol i el 31 d'octubre de 1993, el visat de les autoritzacions documentades en targetes de les classes MPC, MSPC i VT.  
- Entre l'1 de març i el 31 de maig el visat de les autoritzacions de transport públic de viatgers amb vehicles de turisme de l?Area de Prestació Conjunta de València.  
2. La sol·licitud del visat s'ha de realitzar, per a cada autorització, mitjançant la presentació de l'imprès oficial corresponent, emplenat com cal, al qual s'haurà d'adjuntar la documentació que resulte preceptiva d'acord amb el que disposen les ordres que despleguen el règim jurídic de cada una de les autoritzacions esmentades.  
Quan es realitzen sol·licituds de visat en lloc distints d'aquell en el qual estiga el domicili fiscal de l'empresa, la documentació prevista en el paràgraf anterior podrà ser substituïda per un certificat, expedit per la comunitat autònoma en què estiga ubicat aquest domicili fiscal, formalitzat d'acord amb el model que figura a l'annex d'aquesta ordre.  
3. Comprovada la idoneïtat de la documentació presentada i el compliment dels requisits que aquesta acredita, l?òrgan competent adoptarà les mesures necessàries per a despatxar el visat de les autoritzacions i expedirà les targetes corresponents en els terminis següents:  
- De l'1 d'abril al 31 de juliol, el visat de les autoritzacions documentades en targetes de les classes VR, VD, VPC, XD, XPC, VS, VSPC, VF, ASCV, ASCM, ASCX i VTC.  
- De l'1 de juliol al 30 de novembre, el visat corresponent a les autoritzacions documentades en targetes de les classes MPC, MSPC i VT.  
- De l'1 de març al 30 de juny, el visat corresponent a les autoritzacions de transport públic de viatgers amb vehicles de turisme de l'àrea de prestació conjunta de València.  
Article segon. Normes generals sobre la documentació presentada  
Dels documents a què fan referència els apartats anteriors, s'ha de presentar l'original o una còpia compulsada per l'autoritat o l'òrgan legitimats amb aquesta finalitat, entre els quals es troben les secretaries d'ajuntament, la policia municipal o la Guàrdia Civil, l'òrgan o autoritat que atorgue el document i l?òrgan receptor de la sol·licitud que haja de realitzar el visat.  
D'acord amb el que estableix l'article 57 de la Llei d'Ordenació dels Transports Terrestres, les associacions professionals amb representativitat acreditada podran compulsar la documentació per a la realització del visat. Es consideren com a tals aquelles que estiguen representades als òrgans consultius de la comunitat autònoma corresponent o, si escau, de l'administració general de l?estat.  
DISPOSICIONS FINALS  
Primera  
Queda derogada l'Ordre de la Conselleria d'Obres Públiques, Urbanisme i Transports, de 28 de febrer de 1992.  
Segona  
La Direcció General de Transports dictarà les instruccions que, si escau, resulten necessàries per a l?execució, la interpretació i el desplegament d'aquesta ordre. Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 4 de febrer de 1993.- El Conseller d'Obres Públiques, Urbanisme i Transports: Eugenio Burriel de Orueta  
ANNEX  
(Capçalera de l?òrgan que ha realitzat el visat)  
Justificant de la idoneïtat de la documentació presentada per l?empresa de forma unitària en relació amb el conjunt de les autoritzacions domiciliades a la comunitat autònoma de...  
Examinada la documentació presentada per l?empresa ... de forma unitària en relació amb totes les seues autoritzacions de ... (1) domiciliades en aquesta comunitat autònoma, s'ha comprovat que la documentació s'ajusta a la ressenyada en la lletra A) de l'article ... de l?Ordre Ministerial de ... (2), per la qual cosa es considera suficientment acreditat el compliment dels requisits que mitjançant aquesta es justifiquen.  
..., ... d ... de 1993  
L'administració  
(segell en sec i firma)  
(1) Indiqueu l'activitat de què es tracta.  
(2) Indiqueu el precepte aplicable.


Còpia Permalink ELI